钦定古今图书集成/明伦汇编/氏族典/第347卷 > 周用
## 钦定古今图书集成/明伦汇编/氏族典/第347卷 > 周用

按《明外史周用传》：“用字行之，吴江人。弘治十五年进
士，授行人。正德初，擢南京兵科给事中。父忧，服阕，留
补礼科，已改南京兵科，历浙江、山东副使，擢福建按
察使，改河南右布政使。嘉靖八年，擢右副都御史，巡
抚南赣。召协理院事，历吏部左、右侍郎，调南京刑部，
就迁右都御史，工、刑二部尚书。九庙灾，自陈致仕。用”
端亮有节概。既罢，中外皆惜之。久之，以工部尚书起
督河道，召拜左都御史。九年满，代唐龙为吏部尚书。
卒，谥“恭肃。”